Z A P I S N I K

sa 13. sjednice Upravnog vijeća Pučkog otvorenog učilišta Samobor održane 8.12.2022. s početkom u 16:15 sati u prostoru POU Samobor.

Sjednici nazoče svi članovi Upravnog vijeća, ravnateljica POU Samobor, sindikalna povjerenica i zapisničarka.

Članovi Upravnog vijeća POU Samobor utvrdili su da postoji kvorum i da se mogu donositi pravovaljane odluke te su jednoglasno prihvatili predloženi

DNEVNI RED

1. Verifikacija zapisnika s prošle sjednice
2. Potvrđivanje emailom donesenog Prijedloga II. izmjena i dopuna Financijskog plana POU Samobor za 2022. godinu
3. Donošenje II. izmjena i dopuna Financijskog plana POU Samobor za 2022. godinu
4. Donošenje Financijskog plana POU Samobor za 2023. godinu
5. Donošenje Plana rada POU Samobor za 2023. godinu
6. Donošenje Izmjena i dopuna Pravilnika o radu POU Samobor
7. Prijedlog izmjena Pravilnika o radu dobiven od sindikalne podružnice POU Samobor
8. Raspisivanje natječaja za zapošljavanje referenta za tehničke poslove
9. Donošenje Pravilnika o mjerilima i načinu korištenja vlastitih prihoda
10. Donošenje Odluke o raspisivanju jednostavne nabave za knjigovodstvene usluge
11. Objedinjene javne nabave za dobavljače plina i struje-informacija
12. Razno

Ad 1.

Članovi Upravnog vijeća jednoglasno prihvaćaju Zapisnik s 12. sjednice UV-a u tekstu datom za sjednicu.

Ad 2.

Članovi Upravnog vijeća jednoglasno potvrđuju emailom donesen Prijedlog II. izmjena i dopuna financijskog plana POU Samobor za 2022. godinu.

Ad 3.

Članovi Upravnog vijeća jednoglasno donose

ZAKLJUČAK

Donose se II. izmjene Financijskog plana POU Samobor za 2022. godinu usklađene s izmjenama Proračuna Grada Samobora za 2022. godinu.

Ad 4.

Članovi Upravnog vijeća jednoglasno donose

ZAKLJUČAK

Donosi se Financijski plan POU Samobor za 2023. godinu s projekcijama za 2024. i 2025. godinu s pripadajućim Obrazloženjem, usklađen s Proračunom Grada Samobora za razdoblje 2023.-2025. godine.

Ad 5.

Članovi Upravnog vijeća jednoglasno donose Plana rada POU Samobor za 2023. godinu u tekstu datom za sjednicu.

Ad 6.

Članovi Upravnog vijeća jednoglasno donose Izmjene i dopune Pravilnika o radu POU Samobor u tekstu datom za sjednicu.

Ad 7.

Sindikalna povjerenica iznosi da članovi sindikalne podružnice predlažu povećanje koeficijenata složenosti svih radnih mjesta kao što smo i najavili na prošloj sjednici. Usporedili smo koeficijente gradskih ustanova i Grada Samobora. Prvo smo predložili izmjenu nekih koeficijenata jer su se ta radna mjesta razvila kao i kapacitet poslova tih radnih mjesta. Drugi korak je uvećanje za sva radna mjesta. Prijedlog smo uputili ravnateljici.

Ravnateljica iznosi da je jutros bila na sastanku u Upravnom odjelu za društvene djelatnosti Grada. Povećanje svih koeficijenata nismo predvidjeli Financijskim planom za 2023. godinu. Upravni odjel je tražio da pričekamo usklađenje svih koeficijenata u jedan ujednačeni pravilnik o koeficijentima koji će donijeti Grad Samobor. Apelira na članove Upravnog vijeća da nas podrže u našim pokušajima promjene koeficijenata.

Sindikalna povjerenica iznosi da su državni službenici dobili uvećanje plaća za 12%, očekivali smo da će Grad Samobor i nama uvećati plaće.

Članovi UV-a primili su na znanje dane informacije.

Ad 8.

Natječaj bi objavili 18.12.2022. u dnevnim novinama 24 sata, HZZ – Burzi rada, web stranici POU Samobor te u Glasniku Samobora i Svete Nedelje koji izlazi 23.12.2022. godine. Bit će otvoren do 2.1.2023. godine. Nakon 6.1. bismo imali razgovore s kandidatima. Zapošljavamo tehničara i za kino ali i za manja događanja, administrativne poslove i dr. Zapošljavanje bi moglo biti otprilike oko 15.1.2023. godine kada ćemo trebati i održati sjednicu UV-a.

Članovi UV-a primili su na znanje danu informaciju.

Ad 9.

Članovi Upravnog vijeća jednoglasno donose, uz prethodno zaprimljenu suglasnost Grada Samobora, Pravilnik o mjerilima i načinu korištenja nenamjenskih donacija i vlastitih prihoda u tekstu datom za sjednicu.

Ad 10.

Ravnateljica iznosi da trebamo raspisati jednostavnu nabavu za knjigovodstvene usluge za 2023. godinu.

Članovi UV-a jednoglasno daju suglasnost za raspisivanje postupka jednostavne nabave za knjigovodstvene usluge u 2023. godini.

Ad 11.

Ravnateljica iznosi da smo poništili jednostavnu nabavu za isporuku plina za dva mjeseca. Grad Samobor je pokrenuo javnu nabavu za cijelu godinu. Dobio je ponude ali je Vlada u međuvremenu objavila cijene plina za ustanove koje su povoljnije od onih u ponudama koje je Grad zaprimio pa je Grad poništio javnu nabavu. Sadašnji dobavljač nam je HEP plin ali još nam uvijek nisu poslali ugovor na potpis. Što se tiče struje, objedinjena javna nabava je gotova, suglasnost za potpisivanje ugovora donesena je na jučerašnjoj sjednici Gradskog vijeća. Opskrbljivač je HEP opskrba.

Članovi UV-a primili su na znanje danu informaciju.

Ad 12.

Pod razno nije bilo pitanja pa predsjednica zaključuje sjednicu u 17:00 sati.